gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4904, del 16-12-2004 (2004/12476)

RESOLUCIÓ de 23 de novembre de 2004, de la Universitat Miguel Hernández d'Elx, per la qual nomena Julio Luis Rosa Herranz, Catedràtic d'Escola Universitària de l'àrea de coneixement Física Aplicada, adscrita al Departament de Física i Arquitectura de Computadors, en virtut de concurs oposició.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4904

Data del DOGV
:   16-12-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/12396


Organisme emissor
:   Universitat Miguel Hernández d'Elx

Tipus de document
:   Resolució

RESOLUCIÓ de 23 de novembre de 2004 de la Universitat Miguel Hernández d'Elx, per la qual nomena Julio Luis Rosa Herranz, Catedràtic d'Escola Universitària de l'àrea de coneixement Física Aplicada, adscrita al Departament de Física i Arquitectura de Computadors, en virtut de concurs oposició. [2004/A12046]
  
De conformitat amb la proposta elevada per la comissió nomenada per a jutjar el concurs per a la provisió d'una plaça de catedràtic d'escola universitària, convocada per Resolució de 15 de novembre de 2001 (Boletín Oficial del Estado de 4 de desembre del 2001), i presentada per l'interessat la documentació a què fa referència el punt nové de la convocatòria.
  
Este Rectorat, en ús de les atribucions conferides per l'article 42 de la Llei Orgànica 11/1983, de Reforma Universitària, de 25 d'agost (Boletín Oficial del Estado d'1 de setembre), i la resta de disposicions concordants, resol:
  
Nomenar Julio Luis Rosa Herranz, amb document nacional d'identitat número 70993239L, catedràtic d'escola universitària de la Universitat Miguel Hernández d'Elx, de l'àrea de coneixement Física Aplicada, adscrita al Departament de Física i Arquitectura de Computadors, en virtut de concurs oposició.
  
Elx, 23 de novembre de 2004.- El rector: Jesús Rodríguez Marín.
Diari Oficial de la Generalitat Valenciana


Sumari del DOGV 4705, del 04-03-2004 (2004/1753)

Informació pública de l'oferta d'ocupació pública per a l'any 2004.
-------------------------------------------------------------------

### Dades del document

Número de DOGV
:   4705

Data del DOGV
:   04-03-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/1753


Data del document
:   10-02-2004

Organisme emissor
:   Ajuntament de Ròtova

Tipus de document
:   Convocatòria

Descriptors 

:   * Ròtova
    * administració local
    * concurs administratiu
    * policia
    * professió jurídica
    * oferta d'ocupació

Informació pública de l'oferta d'ocupació pública per a l'any 2004. [2004/M1753]
  
L'alcalde, en data 9 de febrer de 2004, va aprovar l'oferta d'ocupació pública per a l'any 2004 que seguidament es transcriu:
  
Funcionaris de carrera
  
a) Grup segons article 25 Llei 30/1984: A.
  
Classificació: escala administració general, subescala tècnica.
  
Nombre de vacants: una.
  
Grup de titulació: A. Llicenciat en Dret.
  
Denominació: tècnic administració general.
  
Requisits específics: coneixements de valencià referits al nivell mitjà de la Junta Qualificadora de Coneixements de Valencià de la Generalitat Valenciana.
  
b) Grup segons article 25 Llei 30/1984: C.
  
Classificació: escala administració especial, subescala servicis especials, classe de policia local.
  
Nombre de vacants: una.
  
Grup de titulació: C.
  
Denominació: agent del cos de la policia local.
  
Dedicació: 100%.
  
Cosa que es fa pública perquè en prengueu coneixement.
Diari Oficial de la Generalitat Valenciana


Sumari del DOGV 4812, del 04-08-2004 (2004/7695)

Informació publica del programa d'actuació integrada de la UF 2 sector NPR-1 La Gavina.
---------------------------------------------------------------------------------------

### Dades del document

Número de DOGV
:   4812

Data del DOGV
:   04-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7695


Organisme emissor
:   Ajuntament de Riba-roja de Túria

Tipus de document
:   Anunci

Informació publica del programa d'actuació integrada de la UF 2 sector NPR-1 La Gavina. [2004/M7695]
  
Atrota Belladona, SL, i a l'empara del que disposa l'article 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ha sol·licitat que s'inicie la tramitació per a l'aprovació pel Ple d'esta corporació del programa d'actuació integrada per al desenvolupament de la unitat d'execució 2 del sector NPR-1 La Gavina, integrant de la següent documentació:
  
- Memòria del programa.
  
- Pla parcial.
  
- Documentació d'homologació.
  
- Solució conjunta de sanejament.
  
- Projectes elèctrics.
  
- Projecte de reparcel·lació.
  
- Projecte d'urbanització.
  
Per Resolució de l'Alcaldia número 1.117/2004, de 17 de juny de 2004, s'ha acordat sotmetre la dita proposta a informació pública amb caràcter de simultani concurs públic per a la selecció d'urbanitzador, per termini de 20 dies hàbils, comptats a partir del dia següent a la publicació d'este anunci en el Diari Oficial de la Generalitat Valenciana i en un periòdic de major difusió en l'àmbit provincial.
  
Cosa que es fa pública perquè els qui estiguen interessats puguen presentar al·legacions, alternatives tècniques distintes o, si ho preferixen, preparar ofertes per a desenvolupar com a urbanitzador, l'alternativa tècnica proposada o per a presentar-ne una distinta com a urbanitzador durant el període d'informació pública a les oficines municipals, plaça de l'Ajuntament, número 9, de Riba-roja de Túria, en el termini de 20 dies hàbils, a comptar des de l'aparició d'este edicte en el DOGV; per a això podran consultar a l'Ajuntament la documentació íntegra que conté l'expedient.
  
Transcorregut el termini de 20 dies hàbils sense presentació d'al·legacions ni alternatives tècniques, s'obrirà el termini de cinc dies hàbils més per a la presentació de les propostes juridicoeconòmiques, i després de l'obertura d'estes, s'elevarà al Ple per a la seua aprovació i adjudicació si és procedent.
Diari Oficial de la Generalitat Valenciana


Sumari del DOGV 4856, del 05-10-2004 (2004/9866)

Informació pública dels acords de canvi de domicili social i de modificació del capital social mínim.
-----------------------------------------------------------------------------------------------------

### Dades del document

Número de DOGV
:   4856

Data del DOGV
:   05-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9866


Organisme emissor
:   Cooperativa Valenciana Limitada de Riegos Pla Pinar

Tipus de document
:   Anunci

Informació pública dels acords de canvi de domicili social i de modificació del capital social mínim. [2004/A9866]
  
L'Assemblea General de la cooperativa valenciana, reunida vàlidament amb data 24 de juny de 2004, va adoptar els acords següents:
  
a) Canvi del domicili social de la cooperativa, que s'establix a la Vall d'Uixó, avinguda de Jaume I, 36.
  
b) L'acord de reduir el capital social mínim, que passa de 893.007,83 euros a 100.000 euros.
  
Cosa que es fa pública per tal de complir el que preceptuen, respectivament, els articles 73.2 i 74 de la Llei de Cooperatives de la Comunitat Valenciana.
  
La Vall d'Uixó, 30 d'agost de 2004.- El president: Vicente Serrano Segarra.
Diari Oficial de la Generalitat Valenciana


Sumari del DOGV 4689, del 11-02-2004 (2004/931)

Divorci contenciós número 753/2003. Cèdula de notificació.
----------------------------------------------------------

### Dades del document

Número de DOGV
:   4689

Data del DOGV
:   11-02-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/931


Organisme emissor
:   Jutjat de Primera Instància Número 8 de València

Tipus de document
:   Anunci

Divorci contenciós número 753/2003. Cèdula de notificació. [2004/M931]
  
Part demandant: Nicolás Hellín Ballestero.
  
Part demandada: Ana María Ruiz Boga.
  
Atés el desconeixement de l'actual domicili o residència de la part demandada, el jutge ha acordat la publicació del present edicte al tauler d'anuncis del Jutjat per a dur a efecte la diligència de notificació de la sentència a la demandada Ana María Ruiz Boga, la decisió de la qual és del tenor literal següent:
  
Que estimant la demanda plantejada per la representació processal de Nicolás Hellín Ballestero, declare dissolt, per causa de divorci, el matrimoni contret per Nicolás Hellín Ballestero i Ana María Ruiz Boga, amb tots els efectes legals i sense fixació de mesures complementàries.
  
Tot això sense fer una especial condemna en les costes d'este procediment.
  
I una vegada ferma esta resolució, remeteu testimoni d'esta al Registre Civil on figure inscrit el matrimoni, per a l'anotació marginal.
  
Esta és la meua sentència que, de conformitat amb el que disposen els articles 265 i 266 de la Llei Orgànica del Poder Judicial, s'anotarà al llibre corresponent i se'n durà un testimoni a les actuacions originals, i es notificarà a les parts, fent-los saber que contra esta sentència podran preparar en este Jutjat recurs d'apel·lació, en els cinc dies següents a la notificació, davant l'Audiència Provincial de València. Ho pronuncie, mane i firme.
Diari Oficial de la Generalitat Valenciana


Sumari del DOGV 4875, del 03-11-2004 (2004/11185)

Informació pública del pla de reforma interior, projecte de reparcel·lació i expedient de quotes del programa d'actuació integrada illes CJ-092, CJ-093, CJ-095, redelimitades en l'àmbit de la Unitat d'Execució en el sòl urbà La Clotxa del Sec Sur del Pla General de Bétera.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4875

Data del DOGV
:   03-11-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11742


Organisme emissor
:   Ajuntament de Bétera

Tipus de document
:   Anunci

Informació pública del pla de reforma interior, projecte de reparcel·lació i expedient de quotes del programa d'actuació integrada illes CJ-092, CJ-093, CJ-095, redelimitades en l'àmbit de la Unitat d'Execució en el sòl urbà La Clotxa del Sec Sur del Pla General de Bétera. [2004/11068]
  
Per Decret del regidor delegat de Nuclis de Població i Urbanisme, de data 8 d'octubre de 2004, s'ha disposat sotmetre a informació pública de conformitat amb el que estabix l'article 38, 46.3 i 69.1 de la Llei 6/1994, de 15 de novembre, Reguladora de l'Activitat Urbanística, i article 86,1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el pla de reforma interior i el text refós del projecte de reparcel·lació de l'àrea reparcel·lable A.2 i de l'expedient de quotes de l'àrea reparcel·lable A.1, presentats per l'entitat 2001 Trebia, SL, inclosos en el programa d'actuació integrada per al desenrotllament dels terrenys compresos en les illes CJ-092, CJ-093, CJ-094 i CJ-095 redelimitades en l'àmbit de la unitat d'execució en el sòl urbà La Clotxa del Sec Sud del Pla General del municipi.
  
Durant un mes a comptar des de la publicació del present edicte en el Diari Oficial de la Generalitat Valenciana, i als sols efectes de formular les al·legacions que s'estimen pertinents, sense que puguen presentar-se alternatives tècniques en competència amb l'exposada al públic, ni proposicions juridicoeconòmiques, ja que no és moment procedimental per a això, es podrà consultar en el citat termini i a tals efectes, la documentació exposada al públic en les dependències de l'Ajuntament (Departament d'Urbanisme horari de 09.00 a 14.00 hores).
Diari Oficial de la Generalitat Valenciana


Sumari del DOGV 4783, del 25-06-2004 (2004/6561)

Informació pública del projecte anomenat projecte d'urbanització del carrer Miguel Ángel, de la urbanització Puerto Azul.
-------------------------------------------------------------------------------------------------------------------------

### Dades del document

Número de DOGV
:   4783

Data del DOGV
:   25-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6561


Organisme emissor
:   Ajuntament de L'Alfàs del Pi

Tipus de document
:   Anunci

Informació pública del projecte anomenat projecte d'urbanització del carrer Miguel Ángel, de la urbanització Puerto Azul. [2004/E6561]
  
La Junta de Govern Local, en sessió celebrada amb data 17 de juny de 2004, va adoptar l'acord d'aprovar inicialment el projecte denominat projecte d'urbanització del carrer Miguel Ángel, de la urbanització Puerto Azul, promogut per la mercantil Gecaguma, SA, i redactat per l'arquitecte Tomás Soriano Santamaría (exp. GU 040/2004), disposant el seu sotmetiment a informació pública durant el període de 20 dies, a partir de la publicació en el Diari Oficial de la Generalitat Valenciana, i així mateix disposar la inserció de l'oportú anunci en un diari d'àmplia difusió i tauler d'edictes de l'ajuntament, acordant-se que en cas de no presentar-se al·legacions o reclamacions contra l'acord d'aprovació inicial, este esdevindrà elevat a definitiu de forma automàtica.
Diari Oficial de la Generalitat Valenciana


Sumari del DOGV 4905, del 17-12-2004 (2004/12018)

Concurs número 53/2004. Servici de neteja de l'edifici seu de l'Institut Valencià de la Música (IVM), per a l'any 2005.
-----------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/12365


Data del document
:   13-12-2004

Organisme emissor
:   Institut Valencià de la Música

Tipus de document
:   Concurs

Anàlisi jurídica

 Descriptors 

:   * contracte de serveis
    * licitació
    * empresa de serveis

Concurs número 53/2004. Servici de neteja de l'edifici seu de l'Institut Valencià de la Música (IVM), per a l'any 2005. [2004/A12819]
  
1. Entitat adjudicadora
  
a) Organisme: Institut Valencià de la Música.
  
b) Dependència que tramita l'expedient: Secció de Contractació del IVM.
  
c) Número d'expedient: 53/2004.
  
2. Objecte del contracte
  
a) Descripció de l'objecte: servici de neteja de l'edifici seu de l'Institut Valencià de la Música (IVM), per a l'any 2005.
  
b) Divisió per lots i nombre:
  
c) Lloc d'execució: València
  
d) Termini d'execució: un any.
  
3. Tramitació, procediment i forma d'adjudicació
  
a) Tramitació: urgent.
  
b) Procediment: obert.
  
c) Forma: concurs.
  
4. Pressupost base de licitació
  
a) Import total: 35.000 euros (IVA inclòs).
  
5. Garantia provisional
  
S'eximix.
  
6. Obtenció de documentació i informació
  
a) Entitat: Institut Valencià de la Música (IVM).
  
b) Domicili: plaça Viriato s/n.
  
c) Localitat: 46862 València.
  
d) Telèfon: 08 813 08 38.
  
e) Fax: 96 318 45 01.
  
f) Data límit d'obtenció de documents i informació: l'establida en l'apartat 8.
  
7. Requisits específics del contractista
  
a) Classificació:
  
8. Presentació d'ofertes
  
a) Data límit de presentació: A les 14.00 hores de l'octau dia natural, comptat a partir del següent al de la publicació del present anunci; si és dissabte, diumenge o festiu es traslladarà al següent dia hàbil.
  
b) Documentació a presentar: la que s'especifica en el plec de Condicions.
  
c) Lloc de presentació: el que s'indica en l'apartat 6
  
9. Obertura d'ofertes
  
a) Entitat: Institut Valencià de la Música (IVM).
  
b) Domicili: plaça Viriato, s/n.
  
c) Localitat: València.
  
d) Data: a les 13.00 hores del cinquè dia natural comptat a partir del següent al de finalització de presentació d'ofertes. Si és dissabte, diumenge o festiu, es realitzarà el següent dia hàbil
  
10. Gastos d'anuncis
  
Seran a càrrec de l'adjudicatari.
Diari Oficial de la Generalitat Valenciana


Sumari del DOGV 4905, del 17-12-2004 (2004/12331)

Expedient número 325/2004. Adopció del tipus de producte i selecció de proveïdors.
----------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/12748


Data del document
:   29-11-2004

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * València
    * material mèdic-quirúrgic
    * adjudicació de contracte administratiu
    * licitació
    * contracte de subministraments

Expedient número 325/2004. Adopció del tipus de producte i selecció de proveïdors. [2004/12614]
  
1. Entitat adjudicadora
  
a) Organisme: Generalitat Valenciana. Conselleria de Sanitat.
  
b) Dependència que tramita l'expedient: Direcció General de Recursos Econòmics. carrer Misser Mascó, 31, 46517 € València. Telèfon 40 095 43 20, fax 96 386 66 07.
  
c) Número d'expedient: 325/2004.
  
2. Objecte del contracte
  
a) Tipus de contracte: contracte de subministraments - adopció del tipus de producte i selecció de proveïdors.
  
b) Descripció de l'objecte: adopció del tipus de producte i selecció de proveïdors per al subministrament de pel·lícules radiogràfiques i líquids revelador i fixador.
  
c) Lots: 9.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.768 de 4 de juny de 2004, BOE núm. 137 de 7 de juny de 2004 i DOUE núm. S-107 de 3 de juny de 2004.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Import total: indeterminat.
  
5. Adjudicació - selecció de proveïdors
  
a) Data: 18 d'octubre de 2004.
  
b) Contractistes: Agfa-Gevaert, SA., Fujifilm España, SA., Kodak, SA., Sakura Productos Hospitalarios, SA.
  
c) Nacionalitat: espanyola.
Diari Oficial de la Generalitat Valenciana


Sumari del DOGV 4807, del 28-07-2004 (2004/7323)

Informació pública de l'extracte de la convocatòria per a la provisió en propietat de 10 places d'agent de policia local.
-------------------------------------------------------------------------------------------------------------------------

### Dades del document

Número de DOGV
:   4807

Data del DOGV
:   28-07-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/7323


Data del document
:   09-06-2004

Organisme emissor
:   Ajuntament de Cullera

Tipus de document
:   Convocatòria

Descriptors 

:   * Cullera
    * concurs administratiu
    * administració local
    * policia

Informació pública de l'extracte de la convocatòria per a la provisió en propietat de 10 places d'agent de policia local. [2004/Q7323]
  
En el Butlletí Oficial de la Província de València número 120, de data 21 de maig de 2004, s'han fet públiques les bases que han de regir la convocatòria per a la provisió en propietat de 10 places d'agent de policia local, corresponents a l'escala de l'administració especial, subescala servicis especials, enquadrades en l'escala bàsica, nivell C de titulació, de les quals huit es cobriran pel sistema de concurs oposició lliure i dos per mobilitat mitjançant concurs.
  
El termini de presentació d'instàncies serà de 20 dies naturals, comptadors des del sendemà de la publicació d'este anunci en el Boletín Oficial del Estado.
  
Cosa que es fa pública en el Diari Oficial de la Generalitat Valenciana, perquè se'n prenga coneixement general i de les persones interessades.
Diari Oficial de la Generalitat Valenciana


Sumari del DOGV 4773, del 11-06-2004 (2004/5710)

Notificació a Transportes Ara Recuenco, SL, i altres. Diversos expedients.
--------------------------------------------------------------------------

### Dades del document

Número de DOGV
:   4773

Data del DOGV
:   11-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5710


Organisme emissor
:   Conselleria d'Infraestructures i Transport

Tipus de document
:   Anunci

Notificació a Transportes Ara Recuenco, SL, i altres. Diversos expedients. [2004/F5710]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció de la qual va ser aprovada per la Llei 4/1999, de 13 de gener, de modificació de la Llei 30/1992 (BOE núm. 12, de 14 de gener de 1999), es fa pública la notificació del recurs d'alçada dels expedients sancionadors que s'indiquen (DRO 41/2004), instruïts pel Servici Territorial de Transports a les persones o entitats denunciades que a continuació s'esmenten, ja que havent-se intentat la notificació en l'últim domicili conegut, esta no s'ha pogut realitzar.
  
Els corresponents expedients es troben en el Servici Territorial de Transports i els interessats podran interposar recurs contenciós administratiu, davant del Tribunal Superior de Justícia de la Comunitat Valenciana, dins del termini de dos mesos, comptadors des de l'endemà de la publicació del present en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4810, del 02-08-2004 (2004/7490)

Informació pública de l'estudi de detall parcel·la dotacional (núm. 7) del pla parcial 6/1 Xixo.
------------------------------------------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7490


Organisme emissor
:   Ajuntament de Benidorm

Tipus de document
:   Anunci

Informació pública de l'estudi de detall parcel·la dotacional (núm. 7) del pla parcial 6/1 Xixo. [2004/M7490]
  
Fernando López Clemente, en representació de la mercantil Sanyres Mediterráneo, SL, ha proposat l'estudi de detall parcel·la dotacional (núm. 7) del pla parcial 6/1 Xixo; mitjançant este edicte i de conformitat amb el que disposen els articles 52 i concordants de la Llei Reguladora de l'Activitat Urbanística de la Generalitat Valenciana, se sotmet el dit document a informació pública, durant el termini de 20 dies, comptats des de la publicació d'este edicte en el Diari Oficial de la Generalitat Valenciana, durant els quals podrà examinar-se la documentació completa del dit estudi de detall, i es podran formular les al·legacions o observacions que s'estimen convenients respecte d'este.